Jeila Universitāte
Koordinātas: 41°18′40″N 72°55′36″W﻿ / ﻿41.31111°N 72.92667°W﻿ / 41.31111; -72.92667 Jeila Universitāte (angļu: Yale University) ir privāta universitāte. Tā atrodas Ņūheivenā, Konektikutas štatā. Jeila Universitāte tika dibināta 1701. gadā Konektikutas kolonijā, tādējādi tā ir trešā vecākā augstākās izglītības mācību iestāde ASV. Jeila tieslietu skola tiek uzskatīta par prestižāko tieslietu skolu ASV, savukārt pati Jeila Universitāte ir viena no pasaulē prestižākajām universitātēm. Pasaules universitāšu akadēmiskajā reitingā ieņem 11. vietu (2016). Universitātē ir pasaulē otra lielākā akadēmiskā bibliotēka (12,5 miljoni vienību). 49 universitātes studenti, pasniedzēji un darbinieki ir bijuši Nobela prēmijas laureāti, tāpat universitāti ir absolvējuši pieci ASV prezidenti.